# Mur entre Hongria i Sèrbia

El mur entre Hongria i Sèrbia —també anomenat barrera entre Hongria i Sèrbia o tanca entre Hongria i Sèrbia— (en hongarès: Határőrizeti célú ideiglenes kerítés, literalment 'tanca fronterera temporal' o bé Magyarország–Szerbia-határzár) és una barrera fronterera construïda per Hongria el 2015 per detenir els immigrants sense papers que entressin al país durant la crisi migratòria europea de 2015.
El govern hongarès va iniciar la construcció d'una tanca a la frontera el 2015, i es queixà que la Unió Europea era "massa lenta per actuar", i per bloquejar l'enorme flux d'immigrants que entraren en la UE a través de la frontera entre Sèrbia i Hongria.

## Història

La frontera entre Hongria i Sèrbia té 175 km de longitud. El juny de 2015, el gabinet hongarès aprovà la construcció d'una barrera de 4 metres d'altura. La construcció de la tanca s'inicià a principis de juliol del mateix any. A principis d'agost, Hongria estava en camí de completar la tanca abans de finalitzar l'any. La tanca, que és de filferro de pues, fou construïda amb el suport d'uns 900 soldats. Va tenir un cost aproximat de 106 milions de dòlars. També es començà la construcció de dos campaments per albergar els sol·licitants d'asil.
A mitjan agost la barrera anà prenent forma com una tanca de seguretat doble. Hi ha una tanca exterior construïda a correcuita, composta per tres fileres de filferro de pues. En el seu interior, hi ha una segona barrera resistent de 3,5 metres d'altura.
Posteriorment, Hongria faria el mateix amb les fronteres de Croàcia, i també va intentar-ho a les fronteres d'Eslovènia i Romania.

## Impacte en l'arribada de refugiats

Les entrades al país van baixar dràsticament des de l'existència de la muralla. Si al setembre de 2015 hi havien entrat 138 emigrants, el mes de novembre només ho van poder fer una quinzena.
Number of illegal migrants entering Hungary since 2015, monthly breakdown :
| Nombre d'immigrants arribant a Hongria | Monthly breakdown |
| 2.500 5.000 7.500 10.000 12.500 15.000 Jan Feb Mar Apr May Jun Jul Aug Sept Oct Nov Dec Jan Feb | Number of illegal migrants entering Hungary since 2015, monthly breakdown Month Number of migrants 2015-01 14.647 2015-02 17.384 2015-03 5.975 2015-04 8.224 2015-05 11.606 2015-06 19.546 2015-07 38.059 2015-08 57.938 2015-09 138.396 2015-10 99.497 2015-11 315 2015-12 270 2016-01 553 2016-02 2.398 |
| Source: Police.hu - Border information ||

## Referències

* ↑ «La kilométrica valla que Hungría quiere construir frente a Serbia - BBC Mundo». Arxivat de l'original el 2016-05-31. [Consulta: 3 setembre 2015].
* ↑ UNIVERSO, EL. «Hungría anuncia haber terminado de levantar su barrera en frontera con Serbia». Arxivat de l'original el 2015-11-18. [Consulta: 3 setembre 2015].
* ↑ «El "muro" construido por Hungría no detiene el flujo migratorio en la frontera». [Consulta: 3 setembre 2015].
* ↑ «Hungary sends police to deter migrants on Serbia border - BBC News». Arxivat de l'original el 2021-01-25. [Consulta: 3 setembre 2015].
* ↑ Feher, Margit «Hungary Deploys ‘Border Hunters' to Keep Illegal Immigrants Out». [Consulta: 3 setembre 2015]. Arxivat 2016-09-13 a Wayback Machine.
* ↑ «Elfogott migránsok száma - dátum szerinti lekérdezés» (en hongarès). Arxivat de l'original el 2017-09-03. [Consulta: 15 setembre 2016].